cyanic-selkie/wikianc huggingface dataset:
Ohrid
Nähtävyyksiä
1400-luvun osmanimatkailija Evlia Celebian havaintojen tukeman legendan mukaan Ohridissa oli 365 kappelia, yksi jokaiselle päivälle. Nykyään määrä on huomattavasti pienempi, mutta keskiajalla Ohridia kutsttiin ”slaavilaiseksi Jerusalemiksi”.
Isabella Kaukopaasi
Pyrintö nousi Naisten Korisliigaan kaudeksi 2013–2014, ja Kaukopaasi teki seuran kanssa pelaajasopimuksen. Naisten pääsarjadebyytissään 4. lokakuuta 2014 Kaukopaasi teki Forssan Alkua vastaan kuusi pistettä. Ottelu jäi hänen ainoakseen Korisliigassa. Hän on pelannut tämän jälkeen toiseksi korkeimmalla sarjatasolla.
Purmonjoen vesistö
Virtaamia
Purmonjoen virtaamia ei ole mitattu erikseen ja tässä esitetäänkin vain limnologien Kruunupyynjoen vuoden 2019 virtaamista suhteuttamalla lasketut virtaama-arviot (kuvaaja). Vuoden keskivirtaamaksi saatiin 6,9 kuutiometriä sekunnissa (MQ, m³/s), keskiylivirtaamaksi 60 m³/s (MHQ) ja keskialivirtaamaksi 0,8 m³/s (MNQ). Oheisessa kuvaajassa on vuoden 2019 kuukausittaiset keskivirtaamat. Vuosi 2019 ei ole sikäli normaali, että talvella virtaamat ovat lumettomuudesta johtuen varsin suuret kun taas edellisenä vuonna oli paljon lunta. Kevättulva alkoi maaliskuun lopulla ja se oli huhtikuussa ja vielä toukokuussakin varsin raju. Vuoden 2019 syksyllä oli kuvaajan perusteella voimakkaita tulvia.
Pääuoma
Pääuoman pituus voidaan laskea esimerkiksi seuraavasti. Purmonjoki on Purmojärvestä joensuuhun noin 62 kilometriä ja pääuoman osuus siitä päättyy 1,7 kilometriä ennen järveä. Kun tähän lisätään kartasta mitattu 17,1 kilometriä pitkä Orpäkin osuus Hirvinevalle asti, saadaan pyöristetyksi pituudeksi noin 77 kilometriä.
Suomalaiset
Esihistoria
Itämerensuomi kehittyi Pohjois-Virossa myöhemmin myöhäiskantasuomeksi, jossa omaleimainen aineellinen kulttuuri kehittyi jatkuvasti. Sieltä tuleva suomen kieli levisi ensin kapealle ja rajalliselle alueelle Suomen lounais- ja länsirannikolle vanhemmalla roomalaisella rautakaudella, missä oli jo varhaisempaa itämerensuomalaista asutusta. Geneettisten isälinjojen pohjalta voidaan arvella, että valtaosa Etelä-Suomeen noin 1600 tai 1500 vuotta ennen ajanlaskun alkua vaeltaneista saamelaisten esivanhemmista ei siirtynyt muualle vaan he vaihtoivat kielensä itämerensuomeksi. Seuraavaksi kulttuuri levisi ensin Kokemäenjoen suistoon ja sieltä sisämaahan Hämeeseen ja itään aina Karjalaan ja Vepsänmaalle asti. Karjalaan päädyttyään 600–700-luvuilla itämerensuomalaisten sisäinen yhtenäisyys oli hävinnyt ja yhteydet kulttuurin ja kielen etäisempien osien välillä heikkeni tai katkesi kokonaan.
Varhaiset maininnat historiallisissa lähteissä
Ensimmäinen mahdollinen mainita suomalaisista nimellä fenni löytyy roomalaisen senaattorin ja historijoitsijan Tacituksen vuonna 98 valmistuneesta teoksesta Germania. 500–600-luvuilla kirjoitetussa Widsith-runokokoelmassa mainitaan henkilön nimeltä Cælic hallinneen suomalaisia (Finnum). Ristiretkiaikana suomalaiset mainitaan Paavi Aleksanteri III:n vuonna 1171 tai 1172 laatimassa, Gravis admodum-nimellä tunnetussa kirjeessä.
Alueelliset erot
2000-luvulla tehtyjen tutkimusten mukaan itä- ja länsisuomalaiset eroavat toisistaan geneettisesti enemmän kuin englantilaiset ja saksalaiset toisistaan. Idän ja lännen, samoin kuin etelän ja pohjoisen suuret geneettiset erot johtuvat Suomen asutushistoriasta.
Cuth Harrison
Thomas Cuthbert ”Cuth” Harrison (6. heinäkuuta 1906 Sheffield, Iso-Britannia – 21. tammikuuta 1981 Sheffield, Iso-Britannia) oli brittiläinen Formula 1 -kuljettaja. Hän ajoi kolmessa MM-sarjan Grand Prix'ssä vuonna 1950, muttei saavuttanut yhtään pistettä. Harrisonin parhaaksi sijoitukseksi jäi seitsemäs sija Britannian GP:stä.
Organisation Todt
Perustaminen
Organisation Todt harjoitti varsin merkittävää rakennustoimintaa sekä Saksassa että sen miehittämissä maissa. Se perustettiin vuonna 1933 ja nimettiin ensimmäisen johtajansa tohtori Fritz Todtin mukaan. Samana vuonna Todt nimettiin Saksan tielaitoksen päätarkastajaksi (Generalinspektor für das deutsche Strassenwesen). Sodan puhjettua hänestä tuli Luftwaffen reservinmajuri. thumb|150px|Valtakunnanministeri [[Fritz Todt maaliskuussa 1940.]]
Organisaatio
Organisation Todtiin kuuluneet työläiset majoitettiin usein sotilaallisesti järjestettyihin leireihin vastaavan leirinjohtajan alaisuuteen. Työläiset jaettiin yleensä 25–30 hengen ryhmiin ryhmänjohtajan johdolla, Bauleitung-komppanioihin ja OT-pataljooniin.
Kosminen taustasäteily
Tutkimus ja ominaisuudet
Taustasäteilyn nimellislämpötila on hieman epäsymmetrisesti jakautunut taivaanpallolla; tämä johtuu paikallisen galaksiryhmän ominaisliikkeestä, joka on noin 600 kilometriä sekunnissa. Doppler-ilmiön seurauksena taivas on hieman lämpimämpi liikkeen suunnassa ja hieman kylmempi vastakkaisessa suunnassa. Kun tämä systemaattinen virhe poistetaan, on taustasäteilyn tulosuunnan jakauma taivaanpallolla erittäin tasainen eli isotrooppinen.
Eteläinen hallintoalue (Israel)
Eteläinen hallintoalue on yksi Israelin kuudesta hallintoalueesta ja se on suurin ja harvaan asutuin hallintoalue Israelissa. Sen väkiluku on 1 002 400. Sen pääkaupunki on Beersheba ja suurin kaupunki Ashdod. Asukkaista arviolta 86 % on juutalaisia ja 14 % arabeja.
Viron hallitus
Riigikogun hallitus
Oikeisto
Siperian historia
thumb|200px|[[Tobolsk Sergei Mihailovitš Prokudin-Gorskin kuvaamana 1909-1915.]]
Esihistoriallisena aikana Siperiaa asuttivat metsästäjä-keräilijäheimot, jotka puhuivat ilmeisesti paleoaasialaiseen kieliryhmään kuuluvia kieliä. Jossakin vaiheessa kivikaudella jokin länsisiperialainen kansa Ural-vuoriston lähistöllä omaksui uralilaiseen kielikuntaan kuuluvan kielen. Tästä kielenvaihdoksesta syntyivät samojedikielet. Uralilainen kielikunta ei nimestään huolimatta oli peräisin Uralilta vaan sen länsipuolelta Euroopasta. Itä-Siperiaan saapui etelästä turkkilaiskieliä puhuvaa paimentolaisväestöä tai ainakin siellä omaksuttiin näiden kieli. Näin syntyivät jakuutit. Siperiaan on tullut myöhemminkin turkkilaiskielisiä, muun muassa tataarit. Siperiaan saapui paimentolaisten mukana muitakin kieliä, muun muassa tunguusikielet ja myöhemmin 1200-luvulla sotaisasti mongolikielet.
Siperian radan rakentaminen 1891–1904 pani alulle muuttoliikkeen Siperiaan ja merkitsi alkua sen luonnonvarojen merkittävälle hyödyntämiselle sekä laajalle teollistamiselle.
Majakkalaiva Plevna
Majakkalaiva Plevna oli suomalainen koneeton majakkalaiva. Sen rakensi turkulainen W:m Crichton & co vuonna 1892. Aluksen mitat olivat 29 x 6,9 x 2,1 metriä, uppoama 223 tonnia.
Veikko Kostiainen
Kilpauransa Kostiainen lopetti vuonna 1976. Tämän jälkeen hän toimi Suomen hiihtosuunnistusmaajoukkueen valmentajana, Suomen Suunnistusliiton liittovaltuuston jäsenenä, kilpailunjohtajana monissa suurissa suunnistuskilpailuissa sekä Jukolan viestin taustayhteisön Kaukametsäläiset ry:n hallituksen jäsenenä.
Donna Tartt
Elämä ja ura
Tarttin toinen romaani ilmestyi kymmenen vuotta ensimmäisen teoksen jälkeen. Pieni ystävä julkaistiin vuonna 2002. Se oli tunnelmaltaan, asetelmaltaan juoneltaan lähes esikoisteoksen antiteesi. Kirja sai WH Smith Literary Awardin. Tarttin kolmas romaani on Tikli, joka sai nimensä hollantilaistaiteilija Carel Fabritiuksen maalauksesta, joka on romaania kuljettava voima. Tiklistä Tartt palkittiin Pulitzerin kaunokirjallisuuspalkinnolla.
Haydn Fleury
Maajoukkueura
Fleury pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti pronssia. Fleury palkittiin turnauksen parhaana puolustajana ja Kanadan top-3-pelaajana. Hän pelasi myös alle 18-vuotiaiden Ivan Hlinkan muistoturnauksessa vuonna 2013, jolloin Fleury voitti kultaa. Hän edusti myös Canada Westernin joukkuetta World U-17 Hockey Challengessa vuonna 2013.
Anti-Oidipus
Anti-Oidipus on ranskalaisen filosofin Gilles Deleuzen ja psykoanalyytikon Félix Guattarin vuonna 1972 julkaisema kirja, joka kyseenalaistaa sekä filosofian että psykoanalyysin ja ehdottaa tilalle ”skitsoanalyysia”. Kirja on ”Kapitalismi ja skitsofrenia” -sarjan ensimmäinen osa (toinen osa Mille plateaux ilmestyi 1980). Anti-Oidipuksessa Deleuze ja Guattari luovat eklektisen selvityksen psykologiasta, taloustieteestä, yhteiskunnasta ja historiasta sekä näyttävät, miten ”primitiivinen”, ”despoottinen” ja ”kapitalistinen” aikakausi eroavat toisistaan ”tuotannon”, ”rekisteröimisen” ja ”kulutuksen” organisoinnin suhteen. Deleuze ja Guattari väittävät kuvaavansa, miten kapitalismi kanavoi halut aksiomaattisen, rahapohjaisen talouden kautta. Aksiomaattinen rahatalous on yksipuolinen organisaatiomuoto, joka on abstrakti, ei-paikallinen ja ei-materiaalinen.
Barrie Colts
Joukkueenjohto
Lähde: EliteProspects
Vuoriuunilintu
Koko ja ulkonäkö
Linnun pituus on 11–12 cm ja paino 7–9 g. Kooltaan tiltaltin suuruusluokkaa. Väritys päältä vihertävänharmaa, alta valkea. Yläperä tavallisesti kellanvihreä erottuen harmaammasta selkäpuolesta. Muistuttaa suuresti balkaninuunilintua, jota ennen pidettiin vuoriuunilinnun itäisenä alalajina.
Esiintyminen
Etelä-Eurooppa ja Pohjois-Afrikka. Muuttolintu, joka talvehtii Saharan eteläpuolisessa Afrikassa. Suomessa laji on tavattu kahdesti: 17.6.2000–25.6.2000 Hangon Tulliniemessä laulava koiras, joka myös rengastettiin, sekä 23.10.2005 Helsingin Kaisaniemessä.
Sorbit
Historia
Natsihallinnon kukistuttua toisen maailmansodan myötä 1945 Domowina aloitti toimintansa uudelleen. Sorbeille ajettiin autonomiaa, mutta ajatukset siitä osoittautuivat epärealistisiksi. Vuonna 1948 voimaan astuneella lailla taattiin sorbien oikeudet ja kulttuurin elvyttämistyöt aloitettiin. Kehitys loppui kuitenkin 1950-luvulla, kun Itä-Saksan valtiossa aloitettiin sorbien assimilisaatioon tähtäävä politiikka. Domowinan johtoon valittiin tämän politiikan ajamiseksi "oikein" ajattelevia kommunisteja. Sorbin kieltä lakattiin käyttämästä opetuskielenä ja sitä opetettiin vuonna 1979 enää kuudessa koulussa. Saksan jälleenyhdistymisen tapahduttua sorbilainen kulttuuri on elpynyt. Sorbien asuma-alue on merkittävä ruskohiilen esiintymisalue. Kaivostoiminta on toisaalta tuonut heille elinkeinon, mutta toisaalta laajetessaan tuhonnut asuinaluetta. Ruotsalainen Vattenfall-energiayhtiö on hankkinut hiilen esiintymisalueita omistukseensa ja elvyttänyt kaivostoimintaa. Tämä on tuottanut ongelmia sorbeille. Aiheutettua vahinkoa on yritetty korvata. Nykyisin sorbeja on noin 60 000, joista 40 000 asuu Ylä-Lausitzissa ja loput 20 000 Ala-Lausitzissa.
5. divisioona (talvisota)
Yksiköt
thumb|250px|Divisioonan tykistön pääkalustona oli [[76 K 02.]] 5. divisioonaan kuuluivat mm. seuraavat yksiköt
Dawson Mercer
Seuraura
Drummondville Voltigeurs varasi Mercerin koko OHL:n varaustilaisuuden kahdeksantena pelaajana kesällä 2017. Hän siirtyi joukkueeseen kaudeksi 2017–2018. Mercerin tulokaskausi toi 61 runkosarjaottelussa tehot 11+15=26 ja kymmenessä playoff-ottelussa tehot 1+3=4. Kaudella 2018–2019 hän teki runkosarjassa tehot 30+34=64. Pudotuspeleissä Mercer teki 16 ottelussa tehot 5+11=16. Hän oli Voltigeursin paras syöttäjä. Kaudella 2019–2020 Mercer nousi joukkueen varakapteeniksi. Kesken kauden, tammikuussa 2020 Voltigeurs kauppasi hänet Chicoutimi Saguenéensiin vaihdossa kesän 2020 ensimmäisen ja toisen, kesän 2021 ensimmäisen ja toisen sekä kesän 2022 ensimmäisen ja neljännen kierroksen varausvuoroihin. Mercer pelasi kauden aikana myös CHL Top Prospects Gamessa.
5. divisioona (talvisota)
Tammikuun 1940 taistelut
5. divisioona oli rintamavastuussa vielä aivan vuoden alkupäivät. Sodan alkamisesta lukien laskettiin divisioonan lohkolla tuhotun yhteensä 111 neuvostoliittolaista panssarivaunua. 3. divisioonaksi uudelleen numeroitu alkuaan 6. divisioona alkoi rintamavastuun ottamisen Munasuon lohkon alueella illalla 2. tammikuuta. Koko vaihto-operaatio voitiin suorittaa lähes häiriöittä mm. samanaikaisesti alkaneen sakean lumipyryn turvin. Etulinjan joukkojen vaihto oli pääosin suoritettu 4. tammikuuta aamuun mennessä, tosin viimeiset vaihdot tapahtuivat vasta noin vuorokautta myöhemmin. Divisioonan komentaja luovutti rintamavastuun 5. tammikuuta kello 18 uuden divisioonan komentajalle (eversti Paavo Paalu).
Helmikuun 1940 taistelut
Puna-armeijan aloittaessa 1. helmikuuta aamulla suurhyökkäyksensä Mannerheim-linjaa vastaan koko sen leveydeltä oli 5. divisioona suoraan päämajan alaisena reservinä noin 15 kilometriä rintamalinjan takana.
13. helmikuuta kello 1.50 divisioonan komentaja antoi käskynsä vastahyökkäyksen toteuttamisesta. Suunnitelman mukaan JR 14 (- I/JR 14, joka jäi divisioonan reserviksi) hyökkäisi noin 1,5 kilometriä syvän ja 4 kilometriä leveän murtokohdan länsipuolelta kohti Lähteen tietä. JR 13:n tulisi suunnata yksi pataljoonansa kohti etelässä olevaa pääasemaa Lähteen tien itäpuoliselta alueelta hieman myöhemmin alkavassa hyökkäyksessä. Alueelle oli keskitetty myös melko runsaasti suomalaistykistöä, mutta ammuspulan vuoksi niiden osuus alkavassa vastahyökkäyksessä jäi vähäiseksi. Vastahyökkäys alkoi kello 6.30. JR 14:n pataljoonat pääsivät etenemään alkuun lähes ilman vastarintaa ensimmäiseen tavoitteeseensa, mutta sen jälkeen eteneminen muuttui hankalammaksi ja viimein pysähtyi ennen kuin suomalaisjoukot pääsivät jatkamaan vastustajan kannalta kriittisemmille alueille. Vastarinnan tiivistymisen ohella tilanteeseen alkoivat vaikuttaa myös neuvostoliittolaiset panssarivoimat, jotka pääsivät etenemään pataljoonien väliin jääneeseen aukkoon. Lopputuloksena oli se, että suomalaisjoukkojen piti vetäytyä takaisin lähtöasemiinsa noin kello 19 alkaen. Muut hyökkäykseen varatut joukot eivät päässeet liikkeelle, joten vastahyökkäys epäonnistui. Vastahyökkäyksen jälkeen JR 14:n pääosat saivat tehtäväkseen siirtyä Lähteen tienhaaran maastoon ja valmistautua vastahyökkäyksellä etelää kohti työntämään tukilinjasta läpipääseet neuvostojoukot takaisin.
Saman päivän aikana neuvostojoukkojen onnistui murtautua panssarivoimiensa (jopa 50 kpl) avulla Lähteen lohkon tukilinjan läpi ja edetä parin kilometrin matkan noin puolen kilometrin päähän Lähteen tienristeyksestä johon niiden hyökkäys saatiin pysäytettyä. Suomalaisjoukot onnistuivat kuitenkin pitämään murtokohdan sangen kapeana, joten edellytyksiä vastatoimille oli yhä olemassa. Neuvostojoukkojen eteneminen tukilinjalta oli kuitenkin yllättänyt mm. Raskas Patteristo 2:n, joka joutui jättämään tykkinsä neuvostopanssarien edettyä yllättäen jopa niiden väliin. Tukilinjan taisteluun osallistui divisioonan joukoista I/JR 13 ja III/JR 13, jotka joutuivat kuitenkin aloittamaan perääntymisensä seuraavana aamuna tuolloin jo alistettuina 3. prikaatin komentajalle, joka johti puolustusta Munasuon alueella olevien joukkojen osalta. Divisioonan reservinä ollut I/JR 14 sai iltapäivällä käskyn suorittaa vastahyökkäys ja lyödä Lähteen tien suunnassa etenevä vastustaja. Hyökkäys alkoi kello 17.30 ja alkuun se etenikin hyvin, mutta pysähtyi neuvostojoukkojen kiivaaseen vastarintaan jo ennen Lähteen tietä. Pataljoonan komentajan haavoittumisen jälkeen ErP 3:n komentaja sai tehtäväkseen johtaa pataljoonaa. Vastahyökkäys tyrehtyi.
Vuoden 2017 Atlantin hurrikaanikausi
Jo lokakuussa voitiin todeta, että kausi oli harvinaisen aktiivinen ja tuhoisa. Hurrikaaneja oli monia, ne olivat voimakkaita ja ne osuivat asutuille alueille. Tähän vaikuttivat meriveden lämpötila, Atlantin korkeapaineen sijainti tavallista pohjoisempana, virtaukset, jotka ohjasivat myrskyt mantereelle, ja Afrikan sateinen vuosi, jonka takia hurrikaanien syntyseudun ilmassa oli vähemmän tiivistymisytimiksi sopivia pölyhiukkasia.
5. divisioona (talvisota)
Helmikuun 1940 taistelut
21. helmikuuta JR 68:lle annettu hyökkäyskäsky peruutettiin, koska hieman ennen puoltayötä 1. divisioonan joukkojen aloittama hyökkäys oli jo lyöty takaisin ja edellytykset osallistua hyökkäykseen olivat näin jo menneet. Rykmentti sai tehtäväkseen ryhmittyä puolustukseen muutaman kilometrin rintamalinjasta taaksepäin. Päivän aikana divisioonalle alistettu JR 62 menetti asemansa ja joutui pahasti sekaisin sekä aloitti vetäytymisen kohti pohjoista. Puna-armeijan panssarien (30–40 kpl) hallitessa aluetta osa joukoista joutui tilapäisesti jopa saarroksiin sekä esim. tykistö menetti osan kalustostaan. Rykmentin joukot saatiin kuitenkin pääosin koottua seuraavaan puolustusasemaan parin kilometrin päähän menetetystä Mustalammen linjasta. Divisioonan omat JR 13 ja 14 torjuivat alueellaan neuvostojoukkojen hyökkäykset päivän aikana. Osasto Vaalalle alistettiin vielä yksi pataljoona (III/JR 68), joka saapui alueelle iltayöhön mennessä ja yrittipä se vielä vastahyökkäystäkin, mutta liikkeelle lähtenyt komppania lyötiin heti takaisin.
29. helmikuuta puna-armeijan yksiköt etenivät divisioonan lohkolla edelleen hitaasti, mutta voimakkaampi hyökkäys kohdistui divisioonan oikeaa naapuria vastaan (23. divisioona), joka joutui jättämään asemansa hyvinkin nopeasti aiheuttaen divisioonan joukkoihin kohdistuvan sivustauhan. Divisioonan esikunnan oli reagoitava saarrostusuhkaan ja se antoikin JR 14:lle vetäytymiskäskyn seuraavana päivänä.
Ähtävänjoen vesistö
Vesistöalueen jako
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Riihi
Suomalainen riihi
thumb|200px|Suomalaisia varstoja riihessäRiihen katsotaan kehittyneen itäsuomalaisella alueella. Riihien tarkempi rakenne kehittyi kuitenkin eri puolilla Suomea hieman erilaiseksi. Riihet ovat yksi- ja useampihuoneisia. Karjalassa ja Savossa riihessä myös puidaan, eli siellä riihet ovat yksihuoneisia. Länsisuomalaisessa riihessä taas on kiuashuone ja puintihuone erikseen. Kyseessä on sattumoisin myös yleinen venäläisten, valkovenäläisten ym. riihien tyyppi. Myös inkeriläisessä riihessä oli yleensä puintihuone, kuomina, venäläiseen tapaan erikseen. Kun kuivatut lyhteet (ahos, riihos) puidaan kuivassa, lämpimässä riihessä saadaan jyvät tarkemmin irti kuin puimalla ne erillisessä viileässä ja kosteassa puintihuoneessa (luuva, kuomina, riihkatos). Uuni on aina sisään lämpiävä, eli palosavut tulevat riihen sisälle (vrt. savusauna) ja poistuivat erillisen rakennuksen päädyssä olevan luukun eli riihen ikkunan kautta, osin myös seinä- ja kattorakenteiden läpi. Savu ja lämpö kuivattivat viljan sekä tappoivat tuholaiset ja homeet. Savusta tuli lisäksi viljaan vieno tuoksu ja maku, ja riihiviljasta valmistettu leipä olikin siksi monien mielestä maukasta. vasen|pienoiskuva|200x200px|Piirros [[Tottijärvi|Tottijärven Naskalin torpan riihestä vuonna 1892. ]]Riihtä käytettiin maataloissa myös esimerkiksi pellavan ja hampun kuivatukseen, jos käsiteltävät määrät olivat hyvin suuria, muutoin nämä kuivattiin saunassa. Riihessä puimalla saatiin jyvät tarkasti talteen, ja näin kuivattu ja savustettu vilja säilyi hyvin, mutta työmäärä oli suuri.
Ruotsin vallan aikana Kustaa Vaasa näki riihen hyvänä keksintönä ja pyrki saamaan ne käyttöön myös Ruotsissa. Riihtä käsitteli perusteellisesti maanmittari Erik Lingius 1760-luvulta peräisin olevassa kuvauksessaan Maalahdelta. Hänen pyrkimyksenään oli myös saada riihi leviämään valtakunnan länsiosaan. Näistä pyrkimyksistä huolimatta niistä ei koskaan tullut yleisiä Ruotsissa.
Riihien käyttö alkoi vähetä hevoskiertoisten puimakoneiden ilmaantuessa 1910-luvulla. Sen jälkeen levisivät maamoottorit (polttomoottorityyppi) sekä sähköistämisen myötä sähkömoottorit. Jo 1930-luvun lopulla suuressa osassa maata oli siirretty pääosin puimakoneen käyttöön. Tätä joudutti osaltaan vehnänviljelyn yleistyminen, sillä vehnänjyvä irtoaa huonosti varstalla puidessa. Talouksissa, joissa viljaa kasvatettiin lähinnä kotitarpeiksi, riihi pysyi kuitenkin pitempään käytössä, ja kotoiseen leipään tarvittavaa ruista puitiin riihessä aina 1970–1980-luvuille saakka. Nykyaikana riihessä puinti on erityistä perinteen harrastamista ja yleensä museoiden tiloissa. Nykyisin riihet on yleensä muutettu konevajoiksi tai viljankuivureiksi. Varhain konepuintiin siirtyneiltä paikkakunnilta riihet ovat jo lähes kokonaan hävinneet.
Luettelo muuttuvista tähdistä
Huomautuksia: Kaikkien koordinaattien eepokki on vuodelta 2000,0
Baskit
Baskit ovat historiansa aikana onnistuneet säilyttämään aina jonkinlaisen itsehallinnon useista valloitusyrityksistä huolimatta. Keskiajalla baskit tunnettiin Euroopan johtavina laivanrakentajina, merimiehinä ja kalastajina. Francon Espanjassa 1930-luvulta 1970-luvulle baskit kärsivät sorrosta, mutta sen jälkeen heidän autonomiansa on jälleen vahvistunut.
Kalastuksen ja laivanrakennuksen aika
thumb|Baskivalaanpyytäjien vene kuvattuna [[Biarritzin vaakunassa.]] Baskit olivat Euroopan tärkeimpiä valaanlihan tuottajia jo varhaiskeskiajalta lähtien. Aluksi baskit myivät rantaan ajautuneiden valaiden lihaa, mutta 600-luvulla he alkoivat metsästää Biskajanlahden valaita pienillä veneillä. Viikingeiltä baskit oppivat rakentamaan kestävämpiä veneitä, joilla he matkasivat subarktisille vesille aina Newfoundlandin rannikolle asti turskan- ja valaanpyyntiin. On mahdollista, että baskit kävivät aina Pohjois-Amerikassa asti, mutta mahdollisesta käynnistä ei ole löydetty fyysisiä todisteita. Laivanrakennustaitonsa kehityksen myötä baskeista tuli Euroopan johtavia kalakauppiaita ja laivanrakentajia, joiden aluksia kaikki maanosan merivallat käyttivät. Jo 1400-luvulla monet pienet baskikylät rakensivat telakoillaan kalastusaluksia, kauppalaivoja ja sotalaivoja.
Baskinationalismin aika
Francon kuoltua ja monarkian palattua vuonna 1975 baskit alkoivat vaatia paikallista autonomiaa, mikä heille suotiin osittain 1978–1979. Senkin jälkeen militantti baskien vapautusjärjestö ETA jatkoi aseellista kamppailua baskien täyden itsenäisyyden puolesta. Vuonna 2011 järjestö ilmoitti lopettavansa aseellisen toimintansa ja vuonna 2018 se ilmoitti, että järjestö on lopullisesti lakkautettu ja kaikki sen rakenteet täydellisesti purettu. Lakkauttamisen yhteydessä järjestö myös pyysi anteeksi aiheuttamaansa kärsimystä.
Hemuli
Kasvitieteilijä-Hemuli
Hemuli pitää aina leninkiä, jonka hän on perinyt tädiltään. Mekko on tarpeen erityisesti kirjassa Muumipeikko ja pyrstötähti, jossa sen avulla lennetään Muumilaaksoon. Elokuvassa Muumipeikko ja pyrstötähti seurue lentää mekon sijasta Nuuskamuikkusen teltalla, tosin Hemuli itse ja Muumipeikko päätyvät lopuksi lentämään myös mekolla. Hemulin kiinnostus vain omaa harrastusta kohtaan käy tässä kirjassa ilmi, kun hän on enemmän huolissaan postimerkkiensä kohtalosta kuin itsestään pyrstötähden lähestyessään maata.
Fear of the Dark (kappale)
Fear of the Dark on brittiläisen metallimusiikkia esittävän Iron Maidenin kappale, jonka on säveltänyt ja sanoittanut yhtyeen basisti Steve Harris. Kappale ilmestyi alun perin vuonna 1992 yhtyeen yhdeksännellä studioalbumilla Fear of the Dark, mutta singlenä kappale julkaistiin vasta vuonna 1993 live-versiona nimellä "Fear of the Dark Live".
Leon Uris
pienoiskuva|200px|Leon Uris vuonna 1989. Leon Marcus Uris (3. elokuuta 1924 Baltimore, Yhdysvallat – 21. kesäkuuta 2003 ) oli yhdysvaltalainen kirjailija, jonka tunnetuimmat teokset ovat Exodus (1958) ja Kolmiyhteys (Trinity, 1976).
Jean Juvénal des Ursins
Nimestä
Suurin huomio on kuitenkin kiinnitetty nimen jälkimmäiseen Ursins-osaan ja se oikeutukseen ja historialliseen perintöön. Durrieu ja muutkin tutkijat ovat päätyneet des Ursins suvun olevan kiinteässä yhteydessä italialaiseen degli Orsini -sukuun ja että Jean nuorempi ei suinkaan ottanut nimeä kohonneen yhteiskunnallisen asemansa tähden, vaan että Jean Juvénal des Ursins vanhempi oli jo aiemmin köyttänyt tätä sukunimen osaa. Tähän on päädytty eritoten sinettitutkimusten (sigillografia) avulla. Näin jo isän sinetistä ovat käyneet ilmi yhteydet italialaiseen sukuun. Uusinta tutkimusta edutava P.S. Lewin ei kutenkaan anna paljoa painoa, ei nimen minkään osan tutkimiselle eikä suvun alkuperien selvittelylle. .
Quadra 950
thumb|200px|Suureen koteloon pakattu Quadra 950 oli suosittu palvelinkone. Macintosh Quadra 950 on Apple Computerin 18. maaliskuuta 1992 julkaisema Quadra-mallistoon kuuluva tietokone. 33 MHz:n Motorola 68040 -suorittimella varustettu työasema oli Quadra 900 -mallin päivitys. Nopeampaa suoritinta lukuun ottamatta mallit ovat lähes identtiset.
Historia
Vuonna 1993 julkaistut Quadra 800 ja Quadra 840AV -mallit sisälsivät nopeamman keskusmuistin ja parannellun SCSI-väylän. Uudet koneet pakattiin kuitenkin pienempiin koteloihin ja jättimäiseen koteloon pakattu Quadra 950 säilyi palvelinmarkkinoiden suosimana. Apple jatkoi Quadra 950:n tuotantoa 14. lokakuuta 1995 saakka, jolloin tehokkaammat PowerPC-pohjaiset Power Macintoshit syrjäyttivät vanhemmat mallit myös palvelinkoneina.
Ilmari Pohjanpalo
Perhe ja koulutus
Pohjanpalon vanhemmat olivat kauppias Jaakko Pohjanpalo (ent. Friis) ja Johanna Pahikkala. Hänet vihittiin avioliittoon vuonna 1919 Katri Helasen kanssa. Hän kirjoitti ylioppilaaksi Kokkolan suomalaisesta yhteiskoulusta vuonna 1915 ja liittyi eteläpohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1915−1916. Pohjanpalo opiskeli poliisilaitoksen stipendiaattina Tallinnassa vuonna 1925, Berliinissä vuonna 1926, Berliinissä, Stettinissä ja Frankfurt an der Oderissa vuonna 1927 sekä Tallinnassa, Riiassa, Varsovassa, Budapestissa, Wienissä, Prahassa ja Berliinissä vuonna 1930 sekä Tukholmassa vuonna 1933 ja Berliinissä vuonna 1936.
David Hicks
Oikeudenkäynti Hicksiä vastaan alkoi 26. maaliskuuta 2007. Heti oikeudenkäynnin alussa Hicks myönsi syyllisyytensä terrorismin tukemiseen. Sotarikostuomioistuin tuomitsi Hicksin seitsemäksi vuodeksi vankeuteen. Hän kärsi rangaistuksesta jäljellä olevat yhdeksän kuukautta Australiassa.
Ajatus (vuosikirja)
Ajatus on Suomen filosofisen yhdistyksen vuosikirja. Se on ilmestynyt lähes vuosittain vuodesta 1926, sen lisäksi sarjassa on julkaistu joukko erikoisnumeroita. Vuodesta 2016 vuosikirjan päätoimittajana on ollut Arto Laitinen, ja sen toimittajiin ja toimitusneuvostoon kuuluu filosofian tutkijoita eri yliopistoista.
Varjoviikuna
Varjoviikuna (Ficus microcarpa) on viikunoiden sukuun kuuluva kasvi. Se kasvaa luonnonvaraisena Intiasta ja Kiinasta Kaakkois-Aasiaan ja Itä-Australiaan.
Denguekuume
Denguen eri muodot
Denguekuumeeseen ei ole lääkitystä. Hoito perustuu potilaan elintoimintojen tukemiseen. Diagnoosi tehdään vasta-ainemäärityksellä tai etenkin taudin alkuvaiheessa PCR-testillä. Vasta-ainemäärityksestä voidaan myös todeta, onko kyseessä ensimmäinen vai uusiutunut tartunta.
Pikku Myy
Pikku Myy Muumi-teoksissa
Taikatalvi-kirjassa Pikku Myy asuu pahvilaatikossa ja laskee mäkeä hopeatarjottimella. Hän on yksi kirjan päähenkilöistä. Myy itse on sanonut muun muassa olevansa niin pieni, ettei hänelle voi tapahtua mitään pahaa. Vaikka Pikku Myy on vilkas ja ilkikurinen ja tekee kepposia, hän on silti hyväntahtoinen, eikä halua kenellekään muulle pahaa, paitsi ehkä Haisulille. Toisaalta televisiosarjassa Muumilaakson tarinoita erityisesti Nipsun hienoinen kiusoittelu ja naljailu on yksi Myyn lempipuuhista, sillä häntä ärsyttää usein Nipsun herkkänahkaisuus ja intohimot. Alkuperäisissä teoksissa Nipsu ja Myy eivät kuitenkaan keskustele kertaakaan keskenään. Pikku Myy pitää kovasti muumiperheestä ja viettää paljon aikaa muumien kanssa. Muumimamma on toisinaan hänelle kuin eräänlainen äitihahmo. Myy asuukin usein Muumitalossa, toisinaan taas Mymmelin kanssa. Hän asuu ainakin televisiosarjoissa enemmän Muumitalossa kuin Mymmelin luona.
HIPERLAN
Hiperlan/2
HIPERACCESS on suunniteltu pitkän kantaman ratkaisuksi, jossa käytetään point-to-multipoint ratkaisua. Nopeus on tyypillisesti 25 Mbit/s. HIPERACCESSia on suunniteltu käytettäväksi UMTS-, ATM- ja IP-verkkojen jatkeena. Taajuusalueen 40,5–43,5 GHz käyttöönotosta on keskusteltu CEPT/ERC:n työryhmissä.
Suomen teatterikoulu
Oppilaitoksen rehtoreina toimivat Wilho Ilmari 1943–1963 ja Jouko Paavola 1963–. Vuonna 1979 Suomen teatterikoulu ja Svenska Teaterskolan yhdistettiin ja muodostettiin valtiollinen kaksikielinen Teatterikorkeakoulu.
Niiskuneiti
Niiskuneiti Muumi-teoksissa
Niiskuneiti esiintyy ensimmäisen kerran toisessa Muumi-teoksessa Muumipeikko ja pyrstötähti (Kometjakten, 1946). Kirjassa Nuuskamuikkunen kertoo Muumipeikolle ja Nipsulle niiskujen rodusta, jonka jäsenet muistuttavat muuten muumeja, mutta vaihtavat väriä järkyttyessään. Hänen mukaansa Niiskuneiti on vaaleanvihreä ja kokonaan hienon, pehmeän karvan peitossa. Pian tämän jälkeen he tapaavat Niiskun ja tämän pikkusisaren Niiskuneidin, jonka Muumipeikko pelastaa lihansyöjäpensaan kynsistä. Niiskuneiti matkaa veljensä kanssa Muumilaaksoon ja asettuu asumaan Muumitaloon.
Niiskuneiti ja Niisku ovat keskeisessä osassa myös seuraavassa kirjassa Taikurin hattu (1950). Niiskuneiti esiintyy lisäksi kirjoissa Vaarallinen juhannus (1954), Taikatalvi (1957) sekä Näkymätön lapsi ja muita kertomuksia (1962). Hän on kiinteä osa muumiperhettä.
Kuvakirjassa Vaarallinen matka (1977) Niiskuneiti nähdään viimeisen aukeaman kuvassa Muumilaakson asukkaiden joukossa. Kuvakirjassa Outo vieras Muumitalossa (1980) hänellä on hieman isompi rooli.
Sarjakuvien Niiskuneidin luonne eroaa jossain määrin kirjojen Niiskuneidistä: hän on turhamainen ja romanttinen kuten kirjoissakin, mutta vilkuilee Muumipeikon lisäksi myös muita miehiä ja hänen toistuvat ihastumisensa olivat yksi sarjakuvien keskeisiä juonikuvioita. Sarjassa Niiskuneiti on kuitenkin mustasukkainen Muumipeikolle melkein kaikesta. Veli Niisku esiintyy vain yhdessä Lars Janssonin loppupään sarjakuvatarinassa.
Kälviänjoen vesistö
Kälviänjoen vesistö (vesistöaluetunnus 50) on Suomen päävesistöalue, jonka laskujoki Kälviänjoki laskee Perämereen. Vesistöalueen pinta-ala on 324,04 neliökilometriä. Alueen järvisyys on 0,51 %.
Carol Kaye
Carol Kaye (s. 24. maaliskuuta 1935 Everett, Washington) on yhdysvaltalainen basisti ja suosittu sessio-/studiomuusikko. Hän soitti lukuisilla levyillä 1950-, 1960- ja 1970-luvuilla yhteensä noin 10 000 levytyssessiossa. Kaye oli mukana useissa Phil Spectorin, David Axelrodin ja Brian Wilsonin tuotannoissa, soitti bassoa The Zodiac -yhtyeessä, kitaraa Ritchie Valensin hitissä ”La Bamba” ja bassoa useissa Simon & Garfunkelin hiteissä. Hän oli mukana myös The Beach Boysin klassikkoalbumilla Pet Sounds.
Manasin kansallispuisto
Puisto sijaitsee Manas-joen varrella Himalajan juurella 176 kilometriä Guwahatin kaupungista. Lähin lentokenttä on Borjhar.
Maksimilian II (Baijeri)
Vuoden 1848 yleiseurooppalainen kapinaliike levisi myös Baijeriin ja heikensi Maksimilianin isän Ludvig I:n jo ennestään vähäistä kansansuosiota. Niinpä Ludvig I joutui maaliskuussa 1848 luopumaan kruunusta, ja Maksimilianista tuli kuningas.
Ateenan valtiomuoto
Ateenan valtiomuoto (, ”ateenalaisten valtiomuoto”) voi viitata seuraaviin:
Elias Kuukka
Elias Kuukka (s. 12. helmikuuta 1994) on suomalainen suunnistaja. Hän on saavuttanut MM-kilpailuissa viestihopeaa vuonna 2019. Suunnistuksen EM-kilpailuissa Virossa 2022 Kuukka oli pitkällä matkalla kolmas.
Jon Lord
Jon Lordin sävellyksissä on usein vaikutteita klassisesta musiikista. Hänen käsialaansa oli myös rock-yhtyeen ja klassisen orkesterin uudella tavalla yhdistänyt Deep Purplen Concerto for Group and Orchestra -konsertto, joka äänitettiin livenä Royal Albert Hallissa syyskuussa 1969.
Pentti Hanski
Pentti Hanski suoritti valtiotieteiden kandidaatin tutkinnon Helsingin yliopistossa ja harjoitti jatko-opintoja muun muassa Asla-stipendiaattina Yhdysvalloissa 1958.
Anna Halonen (taiteilija)
Nykyisin Anna Halosen kutomon matto- ja ryijyluonnosten kokoelman omistaa Halosten museosäätiö.
Käänteisfunktio
Esimerkkejä
Olkoon kuvitteellisessa Mattilan perheessä 5 henkeä: Juhani (37v), Anna (32v), Siru (10v), Pasi (8v) ja Taru (5v). Olkoon f funktio, joka liittää perheenjäsenen nimen hänen ikäänsä. Olkoon M perheenjäsenien nimien joukko ja I perheenjäsenien ikien joukko. Toisin sanoen Jos haluamme selvittää, kuka perheenjäsen on 32-vuotias, voimme muodostaa funktion, joka liittää perheenjäsenen iän hänen nimeensä. Tämä funktio on f:n käänteisfunktio: f:n käänteisfunktio siis käänsi funktion kuvaussuunnan päinvastaiseksi.
American University
American Universityn opiskelijat tunnetaan poliittisesti hyvin aktiivisina ja hyötyvät oppilaitoksen läheisistä suhteista pääkaupungin poliittisiin instituutioihin. Americanin entisiä opiskelijoita ovat muun muassa edustajainhuoneen jäsenet Loretta Sanchez, Donald Manzullo, Betsy Markey ja Bill Shuster.
Yliopiston urheilujoukkueet tunnetaan nimellä American Eagles. Ne ovat mukana NCAA:n I divisioonassa.
Tiedekunnat
Vuonna 2017 tutkintonsa suorittaneista 38 prosentilla oli pääaineenaan yhteiskuntatieteet, 17 prosentilla liiketaloustieteet, 9 prosentilla journalismi tai viestintä ja 6 prosentilla visuaaliset tai esittävät taiteet.
Adrenerginen reseptori
Johdanto
Epinefriini ja norepinefriini ovat adrenoreseptorien agonisteja. Sana tarkoittaa aineita jotka sitoutuvat mihin tahansa reseptoriin aktivoivasti aiheuttaen siten niin sanotun vasteen. Usean välivaiheen kautta lopullinen kokonaisvaste on epinefriinillä ja norepinefriinillä adrenoreseptoreihin sitoutuessaan stressireaktiossa nähdyt vaikutukset kehoon (syketiheyden kasvu jne.).
Joni Pyysalo
Elämä ja ura
Pyysalo on Jarkko Laineen seura ry:n puheenjohtaja ja oli perustamassa joka toinen vuosi haastavalle, kotimaiselle kaunokirjalliselle teokselle myönnettävää 10 000 euron suuruista Jarkko Laine -palkintoa.
Adrenerginen reseptori
Luokittelu
Adrenoreseptorit jaetaan alfa- ja beeta-adrenoreseptoreihin: Yhteensä ihmisillä on siis 9 erilaista adrenoreseptoria.
Adrenergisten lääkkeiden käyttötarkoitukset
β2-agonisteilla hoidetaan
Lauralle (20 suosikkia -sarjan albumi)
20 suosikkia – Lauralle on Kauko Röyhkän 8. kokoelmalevy, ja Röyhkältä ensimmäinen 20 suosikkia -kokoelmalevysarjassa. Se julkaistiin vuonna 1998.
Dylan Holloway
Seuraura
Huhtikuussa 2021 Holloway teki Edmonton Oilersin kanssa kolmivuotisen NHL-tulokassopimuksen.
Veriplasma
Plasman edut diagnostiikassa
Kaikkia kokeita ei voida tehdä veriplasmalle, eikä kaikkia veriseerumille. Vaikka jokin koe voitaisiin tehdä kummalla tahansa, voi toisen käyttö olla käytännöllisempää. Plasman ja seerumin lisäksi jotkin mittaukset voidaan tai on pakko tehdä suoraan verestä, kuten verisolujen lukumäärien laskeminen virtaussytometrialla.
Dylan Holloway
Muuta
Hollowayn isoveli Braunson pelasi jääkiekkoa puolustajana A-junioriksi asti. Veljesten isä Bruce Holloway pelasi omalla urallaan puolustajana kaksi NHL-ottelua Vancouver Canucksissa kaudella 1984–1985.
Puutiaisaivotulehdus
Levinneisyys ja kuolleisuus
Puutiaisaivotulehduksen esiintyminen on lisääntynyt 2020-luvulle tultaessa. Vuonna 2014 arvioitiin puutiaisaivokuumetartuntoja olleen Suomessa noin 40. Vuonna 2015 todettiin 67 labo­ra­to­rio­var­mis­ettua ta­pausta, jo­hon on las­kettu se­kä sipe­ria­laiset et­tä euroop­pa­laiset aivo­kuu­me­tyypit. Puolet tartunnoista on oireettomia. Oireellisista tartunnoista noin 10 prosentille tulee pitkäaikaisia komplikaatioita. Vuonna 2020 tartuntatautirekisteriin ilmoitettiin jo 91 puutiaisaivokuumetapausta. Sairaus johtaa Suomessa kuolemaan vain harvoin. Kuolleisuus Pohjoismaissa on ollut 1–2 prosenttia ja Venäjällä 5–30 prosenttia. Parantuneille jää elinikäinen immuniteetti TBEV-tartunnan jälkeen (vasta-aineita osoitettavissa veressä).
Virus
TBE-virus voidaan luokitella kolmen alatyypin avulla, joiden jako perustuu serologiseen ja fylogeneettiseen päättelyyn sekä kerättyjen näytteiden maantieteelliseen sijaintiin. Nämä alatyypit ovat eurooppalainen (TBEV-Eur), siperialainen (TBEV-Sib) ja kaukoitäinen (TBEV-Far Eastern). Alatyyppien väillä on suuria eroja patogeenisyydessä ja virulenssissa. Kaukoitäisen alatyypin aiheuttamia vakavia keskushermoston sairauksia on raportoitu eniten, ja sen on yleisesti ajateltu olevan kaikista patogeenisin. Kuolleisuusluvut vaihtelevat välillä 5–35 %, mutta voivat nousta äärimmäisissä tapauksissa jopa 60 %:iin. Siperian alatyyppi on yhdistetty useissa tapauksissa krooniseen puutiaisaivokuumeeseen. Yleisesti tämän virusvariantin aiheuttamat sairaudet ovat kuitenkin lievempiä (vähemmän hengenvaarallisia) ja kuolleisuusluvut vaihtelevat välillä 1–3 %. Kuolemiin johtavien tapauksien määrä on pienin eurooppalaisella alatyypillä, jonka kuolleisuusluvut ovat alle 2 %. Tämän alatyypin aiheuttamissa infektioissa voidaan erottaa kaksi vaihetta: viremian aikana oireina ovat kuume ja lihaskipu, jota seuraa vakavuusasteeltaan vaihtelevat neurologiset oireet. Toisen vaiheen kokee noin 20–30 % kaikista potilaista.
Kruunupyynjoen vesistö
Kruunupyynjoen vesistö (, vesistöaluetunnus 48) on Suomen päävesistöalue Etelä-Pohjanmaalla, Keski-Pohjanmaalla ja Pohjanmaalla. Sen laskujoki Kruunupyynjoki laskee Perämeren Luodonjärveen. Vesistöalueen pinta-ala on 787,65 neliökilometriä. Alueen järvisyys on 2,81 %.
Kruunupyynjoen sivu-uomia
Taulukossa on luettelo Kruunupyynjokeen yhtyvistä sivu-uomista joensuusta alkaen. Sivu-uomien etäisyys joensuusta on mitattu Luodonjärven rannasta. Taulukon tietojen lähteet on lueteltu taulukon alle ja kullakin riville on vielä yksilöity solujen tiedot.
Tuulia Timo
Ura
Timo on Vimpelin Vedon kasvatti. Hän aloitti koripallon kymmenvuotiaana. Timo edusti Vedon nuorisojoukkueita ja voitti A-tyttöjen SM-pronssia vuonna 2012. Kaudeksi 2013–2014 Timo siirtyi Tampereen Pyrintöön jossa pelasi naisten I-divisioonaa ja A-tyttöjen I-divisioonaa. Pyrintö nousi seuraavaksi kaudeksi Naisten Korisliigaan, ja Timo teki seuran kanssa pelaajasopimuksen. Naisten pääsarjadebyytissään 4. lokakuuta 2014 Timo teki Forssan Alkua vastaan kahdeksan pistettä ja otti seitsemän levypalloa. Pyrintö sijoittui runkosarjassa yhdeksänneksi ja karsiutui pudotuspeleistä. Timo pelasi kauden 1,5 pisteen ja 1,2 levypallon ottelukohtaisilla keskiarvoilla.
Muuta
Tuulia Timon sisko Taru Timo on myös pääsarjatason koripalloilija ja pelannut Tuulian kanssa Vimpelin Vedossa kausina 2015–2019 sekä Catzissa kaudella 2020–2021.
Eino Soinio
Eino Aleksi Soinio (alk. Salin, 12. marraskuuta 1894 – 7. joulukuuta 1973 Helsinki) oli suomalainen jalkapalloilija ja urheilutoimittaja. Puolustuksessa keskustukimiehenä pelannut Soinio edusti urallaan Helsingin Jalkapalloklubia sekä Helsingin Palloseuraa. Urheilutoimittajana hän käytti nimimerkkiä M-o-n-i.
Roš hašana
Roš hašanan aattona toivotellaan hyvää uutta vuotta ja syödään herkullinen ateria, johon kuuluu chala-leipä. Hunajaan kastetut omenanpalaset ja chala-leipä kuvaavat toivoa "makeasta" uudesta vuodesta. Ystäville lähetellään roš hašana -kortteja. Myös mennyttä vuotta muistellaan, minkä vuoksi roš hašanaa kutsutaan Toorassa Muistamisen päiväksi. Heprean kielessä roš hašanaa kutsutaan lisäksi myös Vuoden aluksi, Tuomion päiväksi ja Kuulemisen päiväksi. Näistä viimeinen viittaa šofar-torveen, jota puhalletaan synagogan roš hašana -jumalanpalveluksessa.
Rage (yhtye)
Historia
Speak of the Dead ilmestyi vuonna 2006 ja sisälsi Lingua Mortisin kanssa soitetun, orkesterilla höystetyn puoliskon ja perinteisemmän, mutta aikaisempia levyjä huomattavasti raskaamman osuuden, jossa yhtye soitti täysin itse kappaleensa. Levy jakoi mielipiteitä, sillä useiden arvostelijoiden mielestä levy ei ollut tarpeeksi yhteneväinen, koska se melkeinpä sisälsi kaksi erilaista levyä yksissä kansissa ja oli täten vaikea arvosteltava. Kuitenkin suurin osa arvostelijoista oli sitä mieltä, että levyjen puoliskojen erilaisuus ei haitannut kuuntelunautintoa.
Rage nauhoitti toisen livetaltioinnin, Full Moon in St. Petersburg, DVD:lle silloisen kokoonpanonsa kanssa vuonna 2006, ja se ilmestyi vuoden 2007 alussa. Ennen DVD:n julkaisua yhtyeen rumpali Mike Terrana kuitenkin erotettiin pitkään jatkuneiden erimielisyyksien tähden. Mike Terrana oli yhtyeen muiden jäsenten mukaan kiukutellut ja ollut yhteistyökyvytön. Yksi kiukuttelun syistä oli uusimman DVD:n "huonot" rumpujen kamerakulmat ja se, että hän ei ollut saanut levylle omaa rumpusooloaan. Lähtö oli dramaattinen, sillä potkujen jälkeen Mike Terrana osoitti mieltään kirjoittamalla ja haukkumalla Ragea huonoksi yhtyeeksi omalla verkkosivustollaan sekä Ragen vieraskirjassa. Hän myös poisti omalta sivustoltaan maininnat työskentelystään Ragen kanssa, mukaan lukien yhteisten levyjen nimet omasta diskografiastaan. Miken kommentit poistettiin kuitenkin Ragen vieraskirjasta, ja mies poisti kommenttinsa itsekin omilta sivuiltaan. Lähes heti Mike Terranan potkujen jälkeen Rageen liittyi uusi rumpali, jonka Smolski oli tavannut Nuclear Blast -levy-yhtiön "all-star"-albumi Into the Lightin nauhoituksissa. Uusi rumpali, André Hilgers, esiintyi yhtyeen kanssa ensimmäisen kerran 20. tammikuuta 2007 Saksan Illingenin New Years Rock -tapahtumassa. Rage teki myös uuden kokoonpanonsa ja Lingua Mortisin kanssa onnistuneen kiertueen vuonna 2007, joka huipentui Wacken Open Air -festivaaliin, jossa yhtyeen esiintyminen orkesterin kera nauhoitettiin lukuisilla videokameroilla.
Instrumentalismi
(Metodologinen) instrumentalismi on tieteenfilosofinen näkemys, jonka mukaan käsitteet ja teoriat ovat hyödyllisiä instrumentteja ja niiden arvoa ihmisille ei mitata sillä, ovatko ne tosia vai epätosia (tai kuvastavatko ne totuutta), vaan sillä kuinka tehokkaasti ne selittävät ja ennustavat ilmiöitä.
Karjalaisten laulu
Laulun sanat
Karjalaisten laulusta lauletaan tyypillisesti ensimmäinen, neljäs ja seitsemäs eli viimeinen säkeistö.
Suuret tasangot
Suurten tasankojen pinta-ala vaihtelee määritelmän ja lähteen mukaan; esimerkiksi Encyclopædia Britannica -tietosanakirjan mukaan se on suunnilleen 2,9 miljoonaa neliökilometriä.
20 suosikkia – Daa-da daa-da
20 suosikkia – Daa-da daa-da on vuonna 1998 julkaistu 20 suosikkia -sarjaan kuuluva Sammy Babitzinin kokoelmalevy.
Yhdistetyn maailmancup 1997–1998
Yhdistetyn maailmancupin kaudella 1997–1998 järjestettiin 14 osakilpailua.
Kaupunkisuunnittelu
Varhainen kaupunkisuunnittelu keskittyi luomaan kaupungeille selkeästi jäsennellyn pohjakaavan sekä rakentamaan toimivan vesi- ja viemäröintijärjestelmän. Nykyaikainen kaupunkisuunnittelu syntyi teollisen vallankumouksen yhteydessä. Kaupungit kasvoivat tuolloin holtittomasti, ja kaupunkisuunnittelulla haluttiin parantaa ahtaiksi käyneiden kaupunkien elinoloja.
Kaupunkisuunnittelun historia
Kun kaupungit alkoivat kasvaa, kasvoi myös suunnitelmallisuuden tarve. Kaikkein vanhin kaupungin perusmuoto oli ollut soikea kukkulakaupunki, mutta maanmittaustaidon kehittyessä ihanteeksi tuli suorakulmainen ruutuasemakaava. Vanhimmat ruutukaavaan pohjautuvat kaupungit perustettiin jo yli 3000 vuotta ennen ajanlaskun alkua. Niiden jäänteitä on löydetty eri puolilta maailmaa, muun muassa Niilin ja Induksen jokilaaksoista.
1800-luvulta nykypäivään
Funktionalismi nousi kaupunkisuunnittelun johtavaksi suuntaukseksi 1920–1930-luvuilla. Le Corbusierin johdolla hahmoteltiin vyöhykekaupungin malli, jossa kaupungin eri toiminnot eroteltaisiin omiksi vyöhykkeikseen samaan tapaan kuin Garnier oli aiemmin esittänyt. Toisen maailmansodan jälkeen ryhdyttiin rakentamaan yhä enenevässä määrin lähiöitä, kaupungin keskusalueen ulkopuolelle sijoittuvia asuinalueita, joissa oli oma kauppakeskus ja esimerkiksi kouluja ja kirjasto. Lähiöiden rakentaminen nousi yleisimmäksi kaupunkisuunnittelun periaatteeksi. Viime vuosikymmeninä sitä kohtaan on kuitenkin alettu kohdistaa yhä enemmän kritiikkiä. Ongelmia ovat muun muassa heiluriliikenne ja kaupunkirakenteen hajoaminen. Nykyaikaisessa kaupunkisuunnittelussa ekologiset kysymykset ovat nousseet entistä tärkeämmiksi.
Omar Daoud
Omar Daoud (, 9. huhtikuuta 1983 Baida, Libya – 9. toukokuuta 2018 ) oli libyalainen jalkapalloilija. Puolustajana pelannut Daoud edusti Libyan pääsarjassa pelaavaa Al-Ahlia. Hän kuului Libyan maajoukkueessa vuoden 2006 Afrikan-mestaruuskilpailussa.
Artūrs Irbe
Minnesota North Stars varasi Irben NHL:ään vuonna 1989 numerolla 196. Hänen ensimmäinen NHL-seuransa oli San Jose Sharks vuosina 1991–1996. Sharks-vuosiensa aikana Irbe nousi kulttihahmoksi San Josessa. Pitkälti Irben torjuntojen ansiosta joukkue pääsi ensi kertaa pudotuspeleihin kaudella 1993–1994 ja voitti Detroit Red Wingsin.
Duopoli
Duopoli on yksi oligopolin muoto, jossa markkinoilla toimii vain kaksi tietyn palvelun tai tuotteen tarjoajaa. Duopolille on ominaista markkinoilla toimivien yritysten strateginen toiminta, jonka seurauksena duopolistisen markkinan hinnat saattavat vaihdella merkittävästi.
Pia Asikainen
Asikainen on ohjannut myös musiikkivideoita ja soittaa kitaraa yhtyeessä Liquid Sisters. Hänen muita yhtyeitään on ollut muun muassa Make it Lewis ja Ivalo.
Tarnów
Tarnów on kaupunki Puolan kaakkoisosassa Vähä-Puolan voivodikunnassa. Vuonna 2019 siellä oli 108 470 asukasta. Ensimmäiset Auschwitzin keskitysleirille joutuneet ihmiset olivat peräisin Tarnówista.
Kaupungin menestynyt koripallojoukkue on Unia Wisla Paged Tarnów.
Lumous murtuu
Sisältö
Dennett aloittaa kirjansa totemalla, että hän on yhdysvaltalainen kirjailija ja että teos on suunnattu ensisijaisesti yhdysvaltalaiselle yleisölle. Hänen mukaansa monet kirjan esilukijat pitivät tätä seikkaa sekä ilmeisenä että häiritsevänä, kun taas harvat yhdysvaltalaiset lukijat edes huomasivat kyseisen painotuksen. Muihin teollisuusvaltioihin verrattuna Yhdysvalloissa on huomattavan paljon uskovaisia, ja Dennett halusi tavoittaa niin monta kansalaista kuin mahdollista, ei pelkästään yliopistomaailmasta.
Adam Henrique
Seuraura
Työsulkukausi 2012–2013 oli Henriquen tulokassopimuksen viimeinen. Hän pelasi alkukauden aikana Albanyssa 16 ottelua. Työsulun päätyttyä hän pelasi NHL:n puolella 42 ottelua tehoin 11+5=16. Elokuussa 2013 Henrique solmi Devilsin kanssa kuusivuotisen jatkosopimuksen, jonka yhteisarvo oli 24 miljoonaa dollaria.
Pöntiönjoen vesistö
Vesistöalueen jako
Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Talo meren rannalla (20 suosikkia -sarjan albumi)
20 suosikkia – Talo meren rannalla on Kauko Röyhkän 11. kokoelmalevy. Se julkaistiin vuonna 2002. Levy on Röyhkältä toinen ja viimeinen osa 20 suosikkia -kokoelmalevysarjassa.
Arthur Koestler
Kuolema
Koestlerin naisystävä Daphne Hardy teki Koestlerin teoksesta Sonnenfinsternis (Pimeää keskellä päivää) englanniksi ensimmäisen käännöksen. Alkuperäinen käsikirjoitus katosi mutta löytyi 2015, ja Philip Boehmin uusi englanninnos ilmestyi 2019.
Liminkaojan vesistö
Liminkaojan vesistö (vesistöaluetunnus 55) on Suomen päävesistöalue, jonka laskuoja Liminkaoja laskee Perämereen. Vesistöalueen pinta-ala on 186,98 neliökilometriä. Alueen järvisyys on 0,85 %.
Herfindahlin indeksi
Herfindahlin indeksi (myös Herfindahl–Hirschman-indeksi eli HHI) on taloustieteellinen suure, joka kertoo, kuinka voimakkaasti tarkasteltavat markkinat ovat keskittyneet. Markkinoiden keskittyneisyydellä tarkoitetaan sitä, että yksi tai muutama harva yritys myy merkittävän osan markkinoilla myytävästä kaupankohteesta. Keskittyneisyys liittyy usein myös vähäiseen kilpailuun.
Esimerkki
Tarkastellaan markkinoita, joilla toimii viisi yritystä. Lasketaan Herfindahlin indeksin arvo, kun yritysten markkinaosuudet ovat seuraavanlaiset:
ASL Airlines Belgium
ASL Airlines Belgium (aiemmin TNT Airways) on belgialainen rahtilentoyhtiö. Yhtiö operoi charter-lentoja pääosin Euroopassa. Yhtiön kotipaikka ja pääkonttori sijaitsee Liègen lentoasemalla. Yhtiö oli aiemmin osa TNT Expressiä, mutta lopulta myytiin vuonna 2016 ASL Airlines Irelandille jonka jälkeen se rebrandattiin ASL Airlines Belgiumiksi.
Media Suomessa
Sanomalehdet
Suomessa ilmestyi vuonna 2009 noin 370 sanomalehteä ja 5 500 aikakauslehteä. Suomen luetuin päivälehti on Helsingin Sanomat, jonka levikki vuonna 2017 oli 234 258. Lehdellä on keskimäärin 859 000 lukijaa. Helsingin Sanomien julkaisija Sanoma on Pohjoismaiden johtava viestintäyhtymä, jonka muita Suomessa julkaisemia sanomalehtiä ovat muun muassa Ilta-Sanomat ja Taloussanomat. Toinen Suomen mainosrahoitteisen viestinnän merkittävimmistä tekijöistä, Alma Media, julkaisee yli 30 sanomalehteä, mukaan lukien Aamulehti, Iltalehti ja Kauppalehti.